
<Article>Priedas (naujas)</Article>

	

	Komisijos siūlomas tekstas
	Pakeitimas

	
	PRIEDAS

	
	ĮGYVENDINIMO PRIEMONĖS

	
	1.	Teikiant Sąjungos paramą prisidedama prie 3 straipsnio 1 dalies a punkte nustatyto konkretaus tikslo įgyvendinimo, daugiausia dėmesio skiriant šioms įgyvendinimo priemonėms: 

	
	a)	mokymo, pratybų bei tarpusavio mokymosi, specializuotų mainų programų ir dalijimosi geriausios praktikos pavyzdžiais valstybių narių kompetentingose institucijose ir tarp jų, be kita ko, vietos lygmeniu, ir su trečiosiomis valstybėmis bei kitais atitinkamais subjektais stiprinimui;

	
	b)	sinergijos išnaudojimui sutelkiant išteklius ir žinias, o valstybėms narėms ir kitiems atitinkamiems subjektams, įskaitant pilietinę visuomenę, dalijantis geriausios praktikos pavyzdžiais, pavyzdžiui, kuriant bendrus kompetencijos centrus, rengiant bendrus rizikos vertinimus arba pasitelkiant bendrus operatyvinės paramos centrus bendrai vykdomų operacijų reikmėms;

	
	[bookmark: _Hlk229499808]c)	atitinkamos įrangos įsigijimui ir specializuotų mokymo įrenginių bei kitos svarbios su saugumu susijusios infrastruktūros kūrimui arba modernizavimui, kad būtų pagerinta parengtis, padidintas atsparumas, visuomenės informuotumas ir užtikrintas tinkamas reagavimas, kiek tai susiję su grėsmėmis saugumui.

	
	2.	Teikiant Sąjungos paramą prisidedama prie 3 straipsnio 1 dalies b punkte nustatyto konkretaus tikslo įgyvendinimo, daugiausia dėmesio skiriant šioms įgyvendinimo priemonėms:

	
	a)	ypatingos svarbos subjektų apsaugai nuo su saugumu susijusių incidentų nustatant, įvertinant ir pašalinant pažeidžiamumą;

	
	b)	atitinkamos įrangos įsigijimui ir specializuotų mokymo įrenginių bei kitos svarbios su saugumu susijusios infrastruktūros kūrimui arba modernizavimui, kad būtų pagerinta parengtis, padidintas atsparumas ir užtikrintas tinkamas reagavimas, kiek tai susiję su grėsmėmis saugumui, ir

	
	c)	su saugumu susijusių ES ir decentralizuotų informacinių sistemų kūrimui, jų pritaikymui ir jų techninei priežiūrai, be kita ko, užtikrinant jų sąveikumą, jei aktualu reagavimui į krizes ir ypatingos svarbos ryšių sistemoms; 

	
	d)	sąveikių saugių ryšių sistemų ir krizių koordinavimo mechanizmų tarp kompetentingų institucijų valstybėse narėse ir tarp valstybių narių, įskaitant sistemas, kuriomis užtikrinamas operacijų tęstinumas su saugumu susijusių incidentų ir didelio masto krizių metu, kūrimui, testavimui, diegimui ir techninei priežiūrai;

	
	e)	kompetentingų institucijų ir ypatingos svarbos subjektų parengties, atsparumo planavimo ir koordinuoto reagavimo į krizes pajėgumų stiprinimui atliekant rizikos vertinimus, nenumatytų atvejų planavimą, vykdant scenarijais grindžiamas pratybas ir rengiant bendrus veiklos protokolus.

	
	3.	Teikiant Sąjungos paramą prisidedama prie 3 straipsnio 1 dalies c punkte nustatyto konkretaus tikslo įgyvendinimo, daugiausia dėmesio skiriant šioms įgyvendinimo priemonėms:

	
	a)	užtikrinimui, kad Sąjungos saugumo srities acquis būtų vienodai taikoma, remiant keitimąsi atitinkama informacija, pvz., pagal Priumo, ES keleivio duomenų įrašo (PNR) ir SIS II sistemas, be kita ko, įgyvendinant rekomendacijas, pateiktas taikant kokybės kontrolės ir vertinimo mechanizmus, pavyzdžiui, Šengeno vertinimo ir stebėsenos mechanizmą arba kitus kokybės kontrolės ir vertinimo mechanizmus;

	
	b)	su saugumu susijusių ES ir decentralizuotų informacinių sistemų kūrimui, jų pritaikymui ir techninei priežiūrai, be kita ko, užtikrinant jų sąveikumą, taip pat tinkamų nustatytų spragų šalinimo priemonių plėtojimui;

	
	c)	užtikrinimui, kad būtų aktyviau naudojamos su saugumu susijusios ES ir decentralizuotos informacinės sistemos, užtikrinant, kad toms sistemoms būtų teikiami aukštos kokybės duomenys; 

	
	d)	atitinkamų nacionalinių priemonių, be kita ko, su saugumu susijusių nacionalinių duomenų bazių tarpusavio jungčių ir tų duomenų bazių jungčių su Sąjungos duomenų bazėmis, kai tai numatyta pagal atitinkamus teisinius pagrindus, rėmimui, jeigu tai aktualu įgyvendinant konkrečius tikslus, nustatytus 3 straipsnio 1 dalyje;

	
	e)	kompetentingų institucijų veiklos koordinavimo gerinimui ir bendradarbiavimo valstybėse narėse bei tarp jų ir su kitais atitinkamais subjektais stiprinimui, pavyzdžiui, per specializuotų nacionalinių padalinių tinklus, Sąjungos tinklus bei bendradarbiavimo struktūras ir Sąjungos centrus; 

	
	f)	valstybių narių ir atitinkamų Sąjungos organų, tarnybų ir agentūrų tarpžinybinio bendradarbiavimo Sąjungos lygmeniu, taip pat kompetentingų institucijų tarpžinybinio bendradarbiavimo nacionaliniu lygmeniu gerinimui.

	
	4.	Teikiant Sąjungos paramą prisidedama prie 3 straipsnio 1 dalies d punkte nustatyto konkretaus tikslo įgyvendinimo, daugiausia dėmesio skiriant šioms įgyvendinimo priemonėms: 

	
	a)	teisėsaugos operacijų, kuriose dalyvauja viena ar daugiau valstybių narių, be kita ko, kai tinkama, operacijų, kuriose dalyvauja kiti atitinkami subjektai, stiprinimui, visų pirma palengvinant ir pagerinant jungtinių tyrimų grupių, bendro patruliavimo, persekiojimo kertant sieną, atsargaus sekimo ir kitų operatyvinio bendradarbiavimo mechanizmų naudojimą ES politikos ciklo kontekste, ypatingą dėmesį skiriant tarpvalstybinėms operacijoms;

	
	b)	kompetentingų institucijų veiklos koordinavimo gerinimui ir bendradarbiavimo valstybėse narėse bei tarp jų ir su kitais atitinkamais subjektais stiprinimui, pavyzdžiui, per specializuotų nacionalinių padalinių tinklus, Sąjungos tinklus bei bendradarbiavimo struktūras ir Sąjungos centrus;

	
	c)	valstybių narių tarpusavio tarpžinybinio bendradarbiavimo bei valstybių narių ir atitinkamų Sąjungos organų, tarnybų ir agentūrų tarpžinybinio bendradarbiavimo Sąjungos lygmeniu, taip pat kompetentingų institucijų tarpžinybinio bendradarbiavimo nacionaliniu lygmeniu kiekvienoje valstybėje narėje gerinimui;

	
	d)	sinergijos išnaudojimui sutelkiant išteklius ir žinias, o valstybėms narėms ir kitiems atitinkamiems subjektams, įskaitant pilietinę visuomenę, dalijantis geriausios praktikos pavyzdžiais, pavyzdžiui, kuriant bendrus kompetencijos centrus, rengiant bendrus rizikos vertinimus arba pasitelkiant bendrus operatyvinės paramos centrus bendrai vykdomų operacijų reikmėms.

	
	5.	Teikiant Sąjungos paramą prisidedama prie 3 straipsnio 1 dalies e punkte nustatyto konkretaus tikslo įgyvendinimo, daugiausia dėmesio skiriant šioms įgyvendinimo priemonėms:

	
	a)	liudytojų, informatorių ir sunkių formų ir organizuoto nusikalstamumo aukų ankstyvo nustatymo, apsaugos ir paramos jiems priemonių, apsaugos priemonių, mechanizmų ir geriausios praktikos skatinimui ir plėtojimui, taip pat valdžios institucijų ir kitų atitinkamų subjektų partnerysčių šiuo tikslu plėtojimui;

	
	b)	specializuotų paramos paslaugų sunkių formų ir organizuoto nusikalstamumo aukoms, įskaitant psichologinę, teisinę ir socialinę pagalbą, kūrimo, prieinamumo ir stiprinimo rėmimui ir galimybės naudotis traumos suvokimu grindžiamomis paslaugomis, be kita ko, pažeidžiamiems asmenims ir vaikams, užtikrinimui;

	
	c)	kompetentingoms institucijoms ir atitinkamoms organizacijoms skirtos informuotumo didinimo, mokymo ir gebėjimų stiprinimo veiklos aukų teisių, į aukas orientuoto požiūrio ir antrinės viktimizacijos prevencijos klausimais rėmimui.


Or. <Original>{EN}en</Original>
<TitreJust>Pagrindimas</TitreJust>
Valstybėms narėms bus naudinga tai, kad bus parengtas šis I priedas, kuriuo bus vadovaujamasi rengiant jų nacionalinės ir regioninės partnerystės planus bei finansuojant šiuos planus pagal DFP ir kuriuo bus užtikrinama, kad Sąjunga savo lėšas naudotų veiksmams, kurių labiausiai reikia dabartinėms grėsmėms Sąjungos vidaus saugumui šalinti ir tarpvalstybiniam bendradarbiavimui stiprinti. </Amend>

